*РЕПУБЛИКА БЪЛГАРИЯ*

***МИНИСТЕРСТВО НА ОБРАЗОВАНИЕТО И НАУКАТА***

***ПРОФЕСИОНАЛНА ГИМНАЗИЯ „АКАД.С.П.КОРОЛЬОВ” ГР.ДУПНИЦА***

*2600 гр.Дупница, обл.Кюстендил, „Орлинска” 74, тел.0701/****51835****,*

*e-mail: pg\_* [*koroljov@abv.bg*](mailto:koroljov@abv.bg)

**УТВЪРЖДАВАМ:………………**

**/инж.Елена Костадинова/**

**ПРАВИЛА**

**ЗА УЧАСТИЕ НА ПЕРСОНАЛА В КВАЛИФИКАЦИОННА ДЕЙНОСТ**

**с включен механизъм за финансова подкрепа**

**I.ОБЩИ ПОЛОЖЕНИЯ**

1.Този документ определя правилата за участие на персонала в квалификационната дейност и включва механизъм за финансова подкрепа на участниците.

2.Тези правила определят начина, реда и финансирането на професионалната квалификация на персонала.

3.Педагогическият персонал на ПГ ”Акад.С.П.Корольов” гр.Дупница има право да повишава образованието и професионалната си квалификация.

4.Условията за обучение(организационни,финансови и др. ) да се договарят между директора на училището и обучаващата институция.

**II.УЧАСТНИЦИ В КВАЛИФИКАЦИОННАТА ДЕЙНОСТ**

1. Педагогически персонал

2. Непедагогически персонал

**III. ПРИНЦИПИ И КРИТЕРИИ**

1.Адекватност на обучението

2.Актуалност на обучението

3.Обвързаност на обучението с професионалното и кариерно развитие

4.Осигуряване на равен достъп до обученито на персонала в зависимост от заеманата длъжност

5. Индивидуализация*,* предполагаща учебни форми и курсове, съобразени с личните възможности и интереси на служителите.

6.Ефективност на обучението – резултатите от обучението да допринасят за повишаване на качеството на дейността на служителите.

**ІV. ЕТАПИ ЗА РЕАЛИЗИРАНЕ НА КВАЛИФИКАЦИОННАТА ДЕЙНОСТ:**

1. Анализ на кадровия потенциал.
2. Проучване на потребностите от обучение и квалификация.
3. Определяне на приоритетите за обучение и квалификация.
4. Планиране на обучението.
5. Финансово осигуряване на процеса на обучението.
6. Организиране и провеждане на обучението.
7. Анализ и оценка на ефективността от обучението.

**V. ПРАВИЛА ЗА УЧАСТИЕ НА ПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ:**

1. Квалификационната дейност на педагогическия персонал на училищно равнище се осъществява по План за квалификационната дейност на училището, който се изготвя в началото на всяка учебна година и се приема на заседание на ПС.
2. Повишаването на квалификацията на педагогическия персонал има за цел:

* да осигури съответствие между социалната практика, потребностите на образователната система и равнището на професионалната компетентност на педагогическите кадри;
* да дава възможност за задоволяване на професионалните интереси на педагогическите кадри и за тяхното професионално развитие.

1. Квалификационната дейност на регионално и национално равнище се реализира със съдействието на РУО, университети, колежи, квалификационни институции, центрове за продължаващо обучение, неправителствени организации, участие в проекти и програми за квалификационни дейности.
2. Във форми за повишаване на квалификацията могат да участват педагогически кадри, които работят в училището.
3. Педагогическите кадри се включват в организирани форми за повишаване на квалификацията:

* по собствено желание;
* по препоръка на работодателя;
* по препоръка на експерти от РУО и МОН.

1. Условията за участие във форми за повишаване на квалификацията (трудовоправни, финансови и др.) се договарят между педагогическите кадри и директора на училището по реда на чл. 234 от Кодекса на труда и в съответствие с Правилника за прилагане на Закона за народната просвета.
2. За участие в процедурите за придобиване на професионално-квалификационни степени директорът на училището осигурява ползването на поисканата от учителя част от редовния платен годишен отпуск за съответната година.
3. Приоритетно във формите за повишаване на квалификацията се включват педагогически кадри, които:

* преподават по учебни предмети или направления, за които са въведени нови държавни образователни изисквания;
* заемат педагогическа длъжност, която е нова за системата на народната просвета;
* преминават на нова педагогическа длъжност;
* заемат учителска длъжност след прекъсване на учителския си стаж по специалността за повече от три учебни години.

1. Всички желаещи да участват в квалификационната форма учители пишат мотивационно писмо до директора на училището, съдържащо:

* тема на квалификационната дейност;
* продължителност на обучението;
* програма на обучението;
* финансова част;
* мотиви за участието;
* очаквани резултати.

1. При равни условия с предимство се ползва пед. специалист с по-малко обучения през последната година

**VІ. ПРАВИЛА ЗА УЧАСТИЕ НА НЕПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ:**

1. Непедагогическият персонал има право да повишава образованието и професионалната си квалификация и да получава информация за възможностите за повишаване на професионалната си квалификация.
2. Квалификационната дейност се реализира със съдействието на РИО, НПЦ, университети, колежи, квалификационни институции, центрове за продължаващо обучение, неправителствени организации, участие в проекти и програми за квалификационни дейности.
3. Непедагогическите кадри се включват във форми за повишаване на образованието и квалификацията си:

* по собствено желание;
* по препоръка на директора на училището;
* по препоръка на експерти от съответната област.

1. Условията за участие във форми за повишаване на квалификацията (трудовоправни, финансови и др.) се договарят между непедагогическите кадри и директора на училището по реда на чл. 234 от Кодекса на труда.

**VІІ. МОТИВАЦИЯ И СТИМУЛИРАНЕ НА ПЕРСОНАЛА ЗА УЧАСТИЕ В КВАЛИФИКАЦИОННИ ДЕЙНОСТИ:**

1. Педагогическите кадри, придобили професионално-квалификационни степени, имат право да ръководят дейности за повишаване на квалификацията на училищно равнище.
2. На педагогическите кадри, придобили професионално-квалификационни степени, се признава по-високо професионално равнище при оценяването и заплащането на труда по ред, определен от МОН.
3. Стимулиране на професионално изявените служители през годината чрез подходящи отличия.
4. Възможност за кариерното развитие.
5. Диференцирано заплащане за по-високо образование и квалификация.
6. Допълнително заплащане на придобилите ПКС.

**VІІІ. МЕХАНИЗЪМ ЗА ФИНАНСОВА ПОДКРЕПА:**

1. Вътрешноучилищната квалификационна дейност се финансира от бюджета на училището. За учебната 2017/2018 учебна година са определени 0,8% от утвърдените средства по §1 „Фонд работна заплата” от бюджета на училището.

При осъществяване на **вътрешноквалификационната дейност**:

* чрез покана на външни лектори средствата се залагат в § 02 – 00 за изплащане на възнаграждения по извън трудови правоотношения. Възнагражденията се изплащат на база сключени граждански договори с външни лектори.
* Закупуването на методическа литература, мултимедийни продукти, абониране за периодични научно – методически издания по съответните дисциплини се извършва по § 10 – 14 „Учебни и научно – изследователски разходи” срещу представяне на фактура.

Всички плащания се извършват след резолюция на главния счетоводител и директора на училището за възможността на финансиране.

**2.**Финансирането на **извънучилищната квалификационна дейност** се осигурява в рамките на бюджета на училището в параграф «Външни услуги» като разходи за квалификация и преквалификация на персонала, от собствени приходи, дарения, средства от проекти и програми за квалификационна дейност, средства от училищното настоятелство и др. Разходите се заплащат срещу представена фактура.

3. При ограничения (финансови, брой места и други) ръководството на училището заедно с председателя на комисията по квалификационна дейност преценяват, кои от изявилите желание учители да бъдат включени в съответното обучение, като се взема предвид:

* методическа потребност от допълнителна квалификация;
* показани резултати на преподавателите в образователно
* възпитателния процес (индивидуалните карти за оценка на учителя);
* индивидуалните професионални потребности на преподавателя;
* препоръки на експерти от РУО;
* брой участия в квалификации през последните години.

4. Когато сумата за определена квалификационна дейност на даден служител надвишава финансовият лимит за квалификация в училището, директорът определя средствата за съфинансиране с лично участие на служителя.

5. Разходите по процедурите за придобиване на всяка професионално -квалификационна степен се заплащат от учителите.

**IX. ОЦЕНКА НА ЕФЕКТИВНОСТТА НА ОБУЧЕНИЕТО**

1. Оценка на реакциите на участниците за съдържанието и ползата на обучението.

2. Оценка на наученото (промяната в знания, умения, нагласи).

Участниците в обучението с доклад уведомяват ръководството на училището за съдържанието на квалификационната форма; подробно споделят усвоеното съдържание. При посетени обучения от общ педагогически характер усвоеното съдържание се презентира пред педагогическата колегия.

3.Оценка на промените в професионална дейност в резултат на участие в обучението.

4.Влияние на резултатите от обучението върху цялостната дейност на училището.

**Х. КОНТРОЛ ПО ИЗПЪЛНЕНИЕ НА ПРАВИЛАТА**

Контролът по изпълнение на правилата се осъществява от:

* Директор - цялостен контрол
* Помощник директор – извънучилищна квалификация
* Председател на комисията за квалификационна дейност-вътрешно училищна квалификация
* Специалист финансово обслужване - финансово обезпечаване

**ХI** .**ЗАКЛЮЧИТЕЛНА ЧАСТ**

Настоящите правила за квалификация са приети на заседание на Педагогическия съвет с Протокол № 11/ 13.09.2017 г.,утвърдени са от директора на училището със Заповед №129 /29.09.2017 г., подлежат на актуализация при промяна на обстоятелствата и могат да бъдат променени по писмено предложение на всеки член на колектива.